Fermandarîya Pêroyî ya Meclîsê Leşkerî yê Minbicî da pêhesnayene ke dewa Hetabatî ya Minbicî de wesayîtêk wexto de rayîr de bi hetê droneyê çekdarî yê dewleta tirke ra ame hedefgirewtene û netîceya hêrişî de 2 şervanê cinî şehîd bîyî û 2 şervanî zî birîndar bîyî.
Eşkerayîye de wina ame vatene:
''Dewleta tirke kena ke qesasê çeteyan bîgêro. Dewleta tirke ya ya îşxalkere seba ke îradeyê şervananê ma bişikno hêrişanê gonînan kena. Wesayîtê hewayî yo çekdar bêmerdim ê dewleta tirke ewro cemê şanî dewa Hetabatî ya Minbicî de wesayîtê Meclîsê Leşkerî yê Cinîyan hedef girewt. Netîceya hêrişî de 2 embazê ma yê cinîyî şehîd bîyî, yewê înan cinî 2 embazê ma bîrîndar bîyî.
Ma sey Meclîsê Leşkerî yê Minbicî û Meclîsê Leşkerî yê Cinîyan do bibê layiqê şehîdanê xo. Ma do semedê azadîya şar û welatê xo têkoşînî bidomnê.''
